रितेश देशमुख ने हेलीकॉप्टर में लगाया घर का पंखा, फिर हुआ ऐसा खतरनाक हादसा- देखें Video  
रितेश देशमुख ने प्लेन में लगाया पंखा
फिर हुई कुछ ऐसी घटना
वीडियो अभी भी हो रहा वायरल
बॉलीवुड एक्टर अजय देवगन, रितेश देशमुख, माधुरी दीक्षित की आने वाली फिल्म 'टोटल धमाल' (Total Dhamaal) में कुछ ऐसे कॉमेडी हैं, जिसे देखने के बाद आप हंस-हंस कर लोट-पोट हो जाएंगे. इस फिल्म के कुछ सीन ऐसे है कि दिमाग खुजाने पर मजबूर होना पड़ेगा. अजय देवगन ने अपने इंस्टाग्राम अकाउंट पर एक वीडियो पोस्ट किया है, जो फिल्म 'टोटल धमाल' (Total Dhamaal) का एक सीन है. इस सीन में रितेश देशमुख (Riteish Deshmukh) को प्लेन उड़ाने के लिए पीछे की पंखे की जरूरत पड़ती है, तभी उन्हें घर का पंखा दिखता है और फिर वह उसे उखाड़ने के बाद प्लेन में लगा देते हैं. पहले तो साथ में मौजूद जॉनी लीवर (Johnny Lever) भी सरप्राइज हो जाते हैं.
 
A post shared by Ajay Devgn (@ajaydevgn) on Feb 8, 2019 at 12:55am PST
 
फिलहाल जब दोनों ही इस प्लेन में बैठते हैं और इसे उड़ाते हैं. कुछ दूर जाने के बाद खतरनाक हादसा होता है और घर का पंखा उखड़ जाता है. इसके बाद तो फिल्म देखने के बाद ही पता चल पाएगा. अजय देवगन द्वारा रिलीज किए गए इस वीडियो को करीब 6 लाख लोगों ने देखा. अजय देवगन ने इस वीडियो को रिलीज करते हुए लिखा, 'क्या आपके पास ऐसा हेलिकॉप्टर है?' यह वीडियो इतना फनी है कि फैन्स भी इस पर सुपर वीडियो लिख रहे हैं. फिल्म 'टोटल धमाल (Total Dhamaal)' का ट्रेलर भी हाल ही में रिलीज किया गया था. इस फिल्म के ट्रेलर ने यूट्यूब (YouTube) पर धमाल मचा दिया था. 

 
इंद्र कुमार (Indra Kumar) के डायरेक्शन वाली 'धमाल' सीरीज की ये तीसरी फिल्म है. 'टोटल धमाल (Total Dhamaal)' में इस बार अजय देवगन, अनिल कपूर, माधुरी दीक्षित, रितेश देशमुख, अरशद वारसी, जावेद जाफरी , संजय मिश्रा और पीतोबाश नजर आएंगे. 'टोटल धमाल (Total Dhamaal)' के ट्रेलर में इस बार कॉमेडी का भरपूर छौंक डाला गया है. 'टोटल धमाल (Total Dhamaal)' में इस बार 50 करोड़ रु. का चक्कर नजर आ रहा है, और हर कोई 50 करोड़ रुपये की रकम के पीछे भाग रहा है. अनिल कपूर और माधुरी दीक्षित गुजराती कपल के तौर पर नजर आ रहे हैं. 'टोटल धमाल' 22 फरवरी को रिलीज हो रही है और इसे इंद्र कुमार ने डायरेक्ट किया है.